
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2469 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής εργασίας για το μόνιμο 
προσωπικό και προσωπικό ΙΔΑΧ του Δήμου Γεωρ¬ 
γίου Καραϊσκάκη Νομού Άρτας, για το Β Εξάμηνο 
του έτους 2017. 

2 Ίδρυση Εργαστηρίου Ψυχογλωσσολογίας και 
Νευρογλωσσολογίας στο Τμήμα Φιλολογίας της 
Φιλοσοφικής Σχολής του Εθνικού και Καποδιστρι- 
ακού Πανεπιστημίου Αθηνών και έγκριση του 
εσωτερικού κανονισμού λειτουργίας του. 

3 Ίδρυση Εργαστηρίου Παπυρολογίας στοΤμήμα Φι¬ 
λολογίας της Φιλοσοφικής Σχολής του Εθνικού και 
Καποδιστριακού Πανεπιστημίου Αθηνών και έγκρι¬ 
ση του εσωτερικού κανονισμού λειτουργίας του. 


ΑΠΟΦΑΣΕΙΣ 

Αριθμ. 3600 _ (1) 

Καθιέρωση υπερωριακής εργασίας για το μόνιμο 
προσωπικό και προσωπικό ΙΔΑΧ του Δήμου Γε¬ 
ωργίου Καραϊσκάκη Νομού Άρτας, για το Β Εξά¬ 
μηνο του έτους 2017. 

Ο ΔΗΜΑΡΧΟΣ 

ΓΕΩΡΓΙΟΥ ΚΑΡΑΪΣΚΑΚΗ ΝΟΜΟΥ ΑΡΤΑΣ 

Έχοντας υπόψη: 

Ί. Τις διατάξεις της παρ. Ί του άρθρου 58 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης -Πρόγραμμα Καλλικράτης» 
(ΦΕΚ 87/7-6-201 Οτ.Α'). 

2. Τις διατάξεις των παρ. 2 και 3 του άρθρου 48 του 
ν. 3584/07«Κύρωση του Κώδικα Κατάστασης Δημοτικών 
και Κοινοτικών Υπαλλήλων» (Φ.Ε.Κ. 143Α728-06-2007). 

3. Τις διατάξεις της παρ. 10 του άρθρου 12 του 
ν. 2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (Φ.Ε.Κ. 107Α730-05-1997). 

4. Τις διατάξειςτηςπαρ 1 περ.γτου άρθρου 7του ν.4354/ 
2015 (ΦΕΚ 176Α ) βάσει των οποίων στο πεδίο εφαρμογής 
των άρθρων του κεφαλαίων Β του ανωτέρου νόμου εντάσ¬ 
σονται οι ΙΔΑΧ και ΙΔΟΧ υπάλληλοι των ΟΤΑ α Βαθμού. 


5. Τις διατάξεις του άρθρου 34 του ν. 4354/2015 (ΦΕΚ 
176Α ) με τις οποίες καθορίζονται οι διαδικασίες και οι 
προϋποθέσεις έγκρισης της καθιέρωσης εργασίας καθ' 
υπέρβαση του υποχρεωτικού ωραρίου του προσωπικού 
των ΟΤΑ α Βαθμού καθώς και το ύψος αμοιβής αυτής 
κατά περίπτωση. 

6. Τις διατάξεις του άρθρου 20 του ν. 4354/2015 
(ΦΕΚ 176/Α ) «Μισθολογικές ρυθμίσεις των υπαλλήλων 
του Δημοσίου, των Οργανισμών Τοπικής Αυτοδιοίκη¬ 
σης (Ο.Τ.Α.) πρώτου και δεύτερου βαθμού, των Νομι¬ 
κών Προσώπων Δημοσίου (Ν.Π.Δ.Δ.) και Ιδιωτικού Δι¬ 
καίου (Ν.Π.Ι.Δ.),καθώς και των Δ.Ε.Κ.Ο. του κεφ. Α' του 
ν. 3429/2005 (Α' 314) και άλλες μισθολογικές διατάξεις». 

7. Τις διατάξεις του άρθρου 41 του ν. 3979/2011 
(ΦΕΚ 138Α ) με τις οποίες καθορίζεται το εβδομαδιαίο 
υποχρεωτικό ωράριο εργασίας των υπαλλήλων του δη¬ 
μοσίου, των ΟΤΑ και των λοιπών Ν.Π.Δ.Δ. 

8. Τηναριθ.ΔΙΑΔΠ/ΦΒ1/14757/25.07.2011 (ΦΕΚ1659Β') 
απόφαση του υπουργού διοικητικής μεταρρύθμισης 
με θέμα «Καθιέρωση ωρών προέλευσης και αποχώρη¬ 
σης των υπαλλήλων των δημόσιων υπηρεσιών και των 
ΝΠΔΔ». 

9. Την αριθ. Οικ.2/2016/ΔΕΠ/05/01/2016 Εγκύκλιο του 
Υπουργείου Οικονομικών: «Παροχή οδηγιών για την 
εφαρμογή των διατάξεων του δευτέρου Κεφαλαίου του 
ν. 4354/2015 (ΦΕΚ 176/Α )». 

10. Την αριθ. 203/2016 απόφαση του Δ.Σ. «Ψήφιση 
Προϋπολογισμού του Δήμου οικονομικού έτους 2017 και 
εγκρίσεωςτου ολοκληρωμένου προγράμματος δράσης». 

11. Τον αριθμό των υπηρετούντων τακτικών υπαλλή¬ 
λων και των υπαλλήλων με σχέση εργασίας ιδιωτικού 
δικαίου αορίστου χρόνου, του Δήμου Γεωργίου Καρα- 
ϊσκάκη. 

Διοικητική Υπηρεσία: Τρεις (3) μόνιμοι υπάλληλοι ΔΕ 
Διοικητικού 

Υπηρεσία ΚΕΠ: Τρεις (3) μόνιμοι υπάλληλοι ΠΕ, ένας 
(1) ΤΕ και δύο (2) ΔΕ 

Οικονομική υπηρεσία:Τρεις (3) μόνιμοι υπάλληλοι ΠΕ 
οικονομικού 

Υπηρεσία καθαριότητας: Τρεις (3) μόνιμοι υπάλληλοι 
ΔΕ Οδηγών Απορριμματοφόρων και τέσσερις(4) μόνιμοι 
υπάλληλοι ΥΕ Εργατών 

Υπηρεσία ύδρευσης: Ένας (1) μόνιμος υπάλληλος ΔΕ 
χειριστών μηχανημάτων έργου 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2469/19.07.2017 


Τεχνική υπηρεσία: Δύο (2)μόνιμοι υπάλληλοι μηχανι¬ 
κοί (1ΠΕ και 1ΤΕ), ένας (1) μόνιμος υπάλληλος ΔΕ Οδη¬ 
γών, δύο (2) μόνιμοι υπάλληλοι ΔΕ χειριστών μηχ/των 
έργου και ένας (1) υπάλληλος ΙΔΑΧ ΔΕ Οδηγός αυτ/του. 

12. Τις διατάξεις της παρ. 1 του άρθρου 45 του 
ν. 4071/2012 «Ρυθμίσεις για την τοπική ανάπτυξη, την 
αυτοδιοίκηση και την αποκεντρωμένη διοίκηση Ενσω¬ 
μάτωση Οδηγίας 2009/50/ΕΚ» (Φ.Ε.Κ. 85 Α'/11.04.2012). 

13. Την αριθ. 680/02-02-2017 βεβαίωση της οικονο¬ 
μικής υπηρεσίας του Δήμου Γεωργίου Καραϊσκάκη για 
την εγγραφή στον Προϋπολογισμού του έτους 2017 πι¬ 
στώσεων για την υπερωριακή απασχόληση του μόνιμου 
και ιδιωτικού δικαίου αορίστου χρόνου προσωπικού, και 
ειδικά στους Κωδικούς Αριθμούς (Κ.Α.): 

-10-6012. ευρώ δέκα πέντε χιλιάδες (15.000,00 €) για 
το μόνιμο προσωπικό των Οικονομικών - Διοικητικών 
Υπηρεσιών 

- 20-6012. ευρώ πέντε χιλιάδες (5.000,00 €) για το μό¬ 
νιμο προσωπικό των Υπηρεσιών Καθαριότητας 

- 25-6012. ευρώ δύο χιλιάδες (2.000,0 €) για το μόνιμο 
προσωπικό της Υπηρεσίας Ύδρευσης - Άρδευσης - Απο¬ 
χέτευσης 

- 30-6012. ευρώ πέντε χιλιάδες (3.000,00 €) για το μό¬ 
νιμο προσωπικό της Υπηρεσίας Τεχνικών Έργων 

- 30-6022. ευρώ δύο χιλιάδες (2.000,00 €) για το προ¬ 
σωπικό αορίστου χρόνου της ΥπηρεσίαςΤεχνικών Έργων 

14. Την αριθ. 79/2017 απόφαση Οικονομικής επιτρο¬ 
πής για την ψήφιση πίστωσης στους κάτωθι Κ.Α. του 
Προϋπολογισμού οικον. έτους 2017: 

- 10-6012. ευρώ δέκα πέντε χιλιάδες (9.000,00 €) για 
το μόνιμο προσωπικό των Οικονομικών-Διοικητικών 
Υπηρεσιών 

- 20-6012. ευρώ πέντε χιλιάδες (2.500,00 €) για το μό¬ 
νιμο προσωπικό των Υπηρεσιών Καθαριότητας 

- 25-6012. ευρώ δύο χιλιάδες (1.000,0 €) για το μόνιμο 
προσωπικό της Υπηρεσίας Ύδρευσης - Άρδευσης - Απο¬ 
χέτευσης 

- 30-6012. ευρώ πέντε χιλιάδες (3.000,00€) για το μόνι¬ 
μο προσωπικό της ΥπηρεσίαςΤεχνικών Έργων. 

15. Τις υπηρεσιακές ανάγκεςτης Διεύθυνσης Διοικητι¬ 
κών και Οικονομικών Υπηρεσιών οι οποίες ενισχύονται 
από την έλλειψη προσωπικού: 

• για την εφαρμογή των διατάξεων του προγράμματος 
Καλλικράτη, καθώς και των πρόσθετων αρμοδιοτήτων 
που περιήλθαν στο Δήμο μας, 

• Ενημέρωση βιβλίων δημοτολογίων, την εκκαθάριση 
επισημάνσεων που εμφανίστηκαν στις οικογενειακές 
μερίδες του Δήμου Γεωργίου Καραϊσκάκη από την με¬ 
τάβαση και την λειτουργία του Εθνικού Δημοτολογίου, 
δημιουργία οικογενειακών φακέλων, αρχειοθέτηση εγ¬ 
γράφων, σύνταξη μητρώων αρρένων και στρατολογι¬ 
κών πινάκων, αρχειοθέτηση σε φακέλους, αρχειοθέτηση 
και τήρηση μητρώων και φακέλων του προσωπικού του 
Δήμου συγκέντρωση και καταγραφή κάθε είδους μετα¬ 
βολών, ενημέρωση μηχανογραφικών στοιχείων προσω¬ 
πικού, αρχειοθέτηση εγγράφων γραφείου πρωτοκόλλου 

■ σύνταξη Απολογισμού - Ισολογισμού οικονομικού 
έτους 2016, κλείσιμο βιβλίων ταμιακής διαχείρισης, 
τον έλεγχο αποκλίσεων του προϋπολογισμού από τους 


αρχικά διαμορφωθέντες στόχους και ενέργειες για την 
προσαρμογή στα νέα δεδομένα, 

• την υλοποίηση προγραμμάτων ΕΣΠΑ, την κατάρτιση 
επιχειρησιακών προγραμμάτων και ετήσιου προγράμ¬ 
ματος δράσης, 

■ την οργάνωση ενημερωτικών συναντήσεων, ημε¬ 
ρίδες κ.λπ. για τη σωστή λειτουργία των σχολείων της 
Α'/θμιας και Β'/θμιας Εκπαίδευσης, 

• τον έλεγχο υγειονομικού ενδιαφέροντος του υπαί¬ 
θριου εμπορίου, λαϊκών αγορών, καταστημάτων, κοινο¬ 
χρήστων χώρων, περιπτέρων, εμπορικών επιχειρήσεων, 

• την ενημέρωση των καρτελών οφειλετών, τη σύντα¬ 
ξη χρηματικών καταλόγων, τη βεβαίωση αυτών και την 
αποστολή ατομικών ειδοποιήσεων, 

16. Τις υπηρεσιακές ανάγκες του τμήματος καθαρι¬ 
ότητας και πρασίνου λόγω έλλειψης προσωπικού και 
των ιδιαίτερων συνθηκών που αφορούν στον καθαρι¬ 
σμό του Δήμου και την αποκομιδή των απορριμμάτων 
(τεράστια γεωγραφική έκταση του Δήμου με πολλούς 
απομακρυσμένους οικισμούς με δυσκολία πρόσβασης 
καθώς και η απόσταση από τον ΧΥΤΑ Βλαχέρνας για την 
εναπόθεση των απορριμμάτων) ώστε να διασφαλίζεται 
η δημόσια υγεία 

17. Τις υπηρεσιακές ανάγκες του τμήματος τεχνικών 
υπηρεσιών λόγω έλλειψης προσωπικού (υπηρετούν 
μόνο δύο μηχανικοί, δύο οδηγοί και δύο χειριστές 
μηχ/των έργου) προκειμένου να αντιμετωπιστούν οι 
ανάγκες που προκύπτουν από την ιδιομορφία των αντι¬ 
κειμένων της ως άνω υπηρεσίας (επείγουσες παρεμβά¬ 
σεις για αποκαταστάσεις βλαβών στο οδικό δίκτυο, στα 
δίκτυα ηλεκτροφωτισμού - ύδρευσης- αποχέτευσης, 
εκτέλεση επειγουσών εργασιών επισκευών και συντη¬ 
ρήσεων σε κτίρια και εγκαταστάσεις, επίβλεψη έργων, 
υποστήριξη όλων των εκδηλώσεων του Δήμου, κ.λπ.), 
αποφασίζουμε: 

1. Καθιερώνουμε για το Β' Εξάμηνο του οικονομικού 
έτους 2017 υπερωριακή εργασία με αμοιβή κατά τις απο¬ 
γευματινές ώρες, πέρα από το κανονικό ωράριο, για την 
ομαλή και απρόσκοπτη λειτουργία των Υπηρεσιών του 
Δήμου Γ. Καραϊσκάκη Νομού Άρτας, τόσο από έλλειψη 
προσωπικού όσο και από εποχικές, έκτακτες και επεί¬ 
γουσες ανάγκες στις Οικονομικές-Διοικητικές Υπηρεσίες, 
στην Υπηρεσία Καθαριότητας και Ηλεκτροφωτισμού, 
στην Υπηρεσία Ύδρευσης - Άρδευσης και Αποχέτευσης 
και στην ΥπηρεσίαΤεχνικώνΈργων. 

2. Ειδικότερα θα εργασθούν με αμοιβή, πέρα από το κα¬ 
νονικό ωράριο εργασίας οι μόνιμοι και οι ιδιωτικού δικαί¬ 
ου αορίστου χρόνου υπάλληλοι των παρακάτω κλάδων: 

Α. ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑΣ ΠΑΝΕΠΙΣΤΗΜΙΑΚΗ! ΕΚΠΑΙΔΕΥΣΗΣ (Π.Ε.) 

1. Κλάδος ΠΕΙ Διοικητικών-ΟικονομικώνΤρία (3) άτομα 

Σύνολο Κατηγορίας Π.Ε.: Τρία (3) άτομα 

ΚΑΤΗΓΟΡΙΑΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε.) 

1. Κλάδος ΔΕΙ Διοικητικών Τρία (3) άτομα 

2. Κλάδος ΔΕ28 Χειριστών Μηχανημάτων έργων Δύο 
(2) άτομα 

3. Κλάδος ΔΕ29 Οδηγών Αυτοκινήτων Ένα (1) άτομο 

4. Κλάδος ΔΕ29 Οδηγών Αυτοκινήτων (Απορριμματο¬ 
φόρων) Τρία (3) άτομα 

5. Κλάδος ΔΕ Διεκπεραίωσης Υποθέσεων Πολιτών Ένα 
(1) άτομο 

Σύνολο Κατηγορίας Δ.Ε.: Έντεκα (11) άτομα 

ΚΑΤΗΓΟΡΙΑΣ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (Υ.Ε.) 

1. Κλάδος ΥΕ16 Εργατών Καθαριότητας Τρία (3) άτομα 

2. Κλάδος ΥΕ16 Εργατών Γενικών Καθηκόντων Ένα (1) 
άτομο 

Σύνολο Κατηγορίας Υ.Ε.: Τέσσερα (4) άτομα 

Σύνολο Μόνιμου Προσωπικού: Δέκα οκτώ (18) άτομα 

Β. ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΠΡΟΣΩ¬ 
ΠΙΚΟ (αμειβόμενοι με τις διατάζεις του ν. 4354/2015) 

ΚΑΤΗΓΟΡΙΑΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε.) 

1. Κλάδος ΔΕ29 Οδηγών Αυτοκινήτων Ένα (1) άτομο 

Σύνολο Κατηγορίας Δ.Ε.: Ένα (1) άτομο 

Σύνολο Ι.Δ.Α.Χ. Προσωπικό: Ένα (1) άτομο 

3. Οι ώρες απασχόλησης καθ' υπέρβαση του υποχρε¬ 
ωτικού ωραρίου δεν θα ξεπερνούν για κάθε υπάλλη¬ 
λο τις εκατόν είκοσι (120) ώρες για το Β' Εξάμηνο του 
έτους 2017 σύμφωνα με τα οριζόμενα στο άρθρο 20 
του ν. 4354/2015 

4. Η βεβαίωση κατά μήνα πραγματοποίησης των ωρών 
υπερωριακής εργασίας των παραπάνω υπαλλήλων θα 
γίνεται μετά την σχετική πιστοποίηση και έγκριση του 
Δημάρχου Γεωργίου Καραϊσκάκη Νομού Άρτας. 

5. Η απαιτούμενη για την πληρωμή των ανωτέρω 
υπαλλήλων δαπάνη, θα βαρύνει τις πιστώσεις των πα¬ 
ρακάτω κωδικών αριθμών του Προϋπολογισμού οικον. 
έτους 2017 και θα διατεθούν ως εξής: 

- Από τον Κ.Α 10-6012. συνολική πίστωση ύψους 
9.000,00 ευρώ 

- Από τον Κ.Α 20-6012. συνολική πίστωση ύψους 
2.500,00 ευρώ 

- Από τον Κ.Α 25-6012. συνολική πίστωση ύψους 
1.000,00 ευρώ 

- Από τον Κ.Α 30-6012. συνολική πίστωση ύψους 
3.000,00 ευρώ 

- Από τον Κ.Α. 30-6022. συνολική πίστωση ύψους 
2.000,00 ευρώ 

Τα ποσά των παραπάνω πιστώσεων αποτελούν κατά 
κωδικό αριθμό (Κ.Α.) το ανώτατο όριο των πιστώσεων 
που μπορούν να διατεθούν συνολικά για το Β' Εξάμηνο 
του έτους 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άνω Καλεντίνη, 7 Ιουλίου 2017 
Ο Δήμαρχος 
ΠΕΡΙΚΛΗΣ ΜΙΓΔΟΣ 


Αριθμ. πράξης 424 (2) 

Ίδρυση Εργαστηρίου Ψυχογλωσσολογίας και 
Νευρογλωσσολογίας στο Τμήμα Φιλολογίας της 
Φιλοσοφικής Σχολής του Εθνικού και Καποδι- 
στριακού Πανεπιστημίου Αθηνών και έγκριση 
του εσωτερικού κανονισμού λειτουργίας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014 όπως προστέθηκε στο 


άρθ. 80 του ν. 4009/2011 και ισχύει με το άρθ. 60 του 
ν. 4386/2016. 

2. Τις από 17-5-2017 απόφαση της Πανεπιστημιακής 
Συγκλήτου. 

3. Την από 20-1-2017 απόφαση της Κοσμητείας της 
Φιλοσοφικής Σχολής. 

4. Την από 9-12-2016 απόφαση της Γενικής Συνέλευ¬ 
σης του Τμήματος Φιλολογίας. 

5. Το γεγονός ότι το Εργαστήριο Ψυχογλωσσολογίας 
και Νευρογλωσσολογίας θα λειτουργεί αποκλειστικά 
με ιδίους πόρους και δεν θα βαρύνει τον τακτικό προϋ¬ 
πολογισμό ή την κρατική επιχορήγηση του Ιδρύματος, 
αποφασίζουμε: 

Άρθρο 1 
Ίδρυση 

1. Ιδρύεται στο Τμήμα Φιλολογίας της Φιλοσοφικής 
Σχολής του Πανεπιστημίου Αθηνών Εργαστήριο Ψυ¬ 
χογλωσσολογίας και Νευρογλωσσολογίας, το οποίο 
στοχεύει να προωθήσει τις σπουδές και την έρευνα 
στο Εθνικό και Καποδιστριακό Πανεπιστήμιο Αθηνών 
και στην ελληνική ακαδημαϊκή κοινότητα εν γένει, και 
θα εξυπηρετεί εκπαιδευτικές και ερευνητικές ανάγκες 
στα γνωστικά πεδία της ψυχογλωσσολογίας και νευρο- 
γλωσσολογίας, αλλά και στο συναφές γνωστικό πεδίο της 
πειραματικής γλωσσολογίας. Ειδικότερα, το Εργαστήριο 
θα εξυπηρετεί τις εκπαιδευτικές και ερευνητικές ανάγκες 
σε ζητήματα σχετικά με: 

α) την πειραματική μελέτη των επιπέδων ανάλυσης 
της γλώσσας (π.χ. μορφολογία, σύνταξη, σημασιολογία), 

β) την παραγωγή και κατανόηση της ομιλίας και της 
γραφής, 

γ) την ανάπτυξη της προφορικής και γραπτής γλώσσας 
στο παιδί (κατάκτηση και διδασκαλία μητρικής γλώσ¬ 
σας), 

δ) την εκμάθηση μιας δεύτερης γλώσσας, τη διγλωσσία 
και την πολυγλωσσία, 

ε) τη μελέτη των νοηματικών γλωσσών, 

στ) τη μελέτη επίκτητων και αναπτυξιακών διαταρα¬ 
χών προφορικού και γραπτού λόγου και τη σχέση γλώσ¬ 
σας και νόησης, 

ξ) τη μελέτη των εγκεφαλικών βάσεων της γλώσσας 
και τη σχέση γλώσσας και εγκέφαλου. 

2. Για την επικοινωνία και τις επαφές του Εργαστηρί¬ 
ου Ψυχογλωσσολογίας και Νευρογλωσσολογίας με εκ¬ 
παιδευτικούς και ερευνητικούς φορείς του εξωτερικού 
χρησιμοποιείται ο τίτλος: ΕθόοΓΒΐΟΓγ οί Ρ5γεΙτοΙίη9υί5ΐίς5 
3πά ΝθυΓθΙίη9υί5ΐίε5. 

Άρθρο 2 
Στόχοι 

Ως στόχοι του Εργαστηρίου Ψυχογλωσσολογίας και 
Νευρογλωσσολογίας ορίζονται: 

1. Η συμβολή στην κάλυψη των ερευνητικών και δι¬ 
δακτικών αναγκών του Τμήματος Φιλολογίας καθώς 
και άλλων Τμημάτων του Εθνικού και Καποδιστριακού 
Πανεπιστημίου Αθηνών στο γνωστικό πεδίο της ψυχο¬ 
γλωσσολογίας και νευρογλωσσολογίας και των συναφών 
γνωστικών πεδίων, όπως ορίζονται στο Άρθρο 1.1. του 
παρόντος Καταστατικού, ιδίως σε ό,τι αφορά: 

α) στην ανάπτυξη του εργαστηριακού χαρακτήρα των 
σπουδών και την άσκηση προπτυχιακών και μεταπτυχι¬ 
ακών φοιτητών σε ζητήματα ερευνητικής μεθοδολογί¬ 
ας, καθώς και σχεδιασμού και υλοποίησης έρευνας με 
τη χρήση ερωτηματολογίων, χρονομετρικών πειραμά¬ 
των, πειραμάτων καταγραφής οφθαλμοκίνησης (βγθ- 
ΐΓ3ς|<ίη9) και ηλεκτροφυσιολογιών μεθόδων, όπως τα 
προκλητά δυναμικά (θνοιτΐ ΓθΙθΐθά ροΐθπΐώΐί - ΕΚΡ5)· 

β) στην εξ αποστάσεως εκπαίδευση (οπΙιπθ Ιθθητίης 
3ηά όίθηάθά ΙθΒπτίης) και στη δια βίου μάθηση· 

γ) στην επιμόρφωση εκπαιδευτικών της πρωτοβάθμι¬ 
ας και δευτεροβάθμιας εκπαίδευσης. 

2. Η επιδίωξη συνεργασίας στον τομέα της έρευνας και 
της διδασκαλίας με μέλη των τμημάτων του Εθνικού και 
Καποδιστριακού Πανεπιστημίου Αθηνών, καθώς και με 
κάθε μορφής κέντρα ερευνών ή ακαδημαϊκά ιδρύματα 
και με τα ανώτατα εκπαιδευτικά ιδρύματα της ημεδα¬ 
πής και αλλοδαπής, εφόσον οι επιστημονικοί στόχοι 
συμπίπτουν, συμβαδίζουν και αλληλοσυμπληρώνονται 
με εκείνους του Εργαστηρίου. 

3. Η συγκρότηση ερευνητικών ομάδων και ομάδων 
μελέτης (Γθ3άίπ9 9 Γθυ Ρ 5 ) αποτελούμενων από διδά¬ 
σκοντες και μεταπτυχιακούς φοιτητές, με στόχο τη 
διερεύνηση εξειδικευμένων ζητημάτων που αφορούν 
στην ψυχογλωσσολογία, τη νευρογλωσσσλσγία και τους 
συναφείς επιστημονικούς τομείς (βλ. Άρθρο 1.1 του πα¬ 
ρόντος Καταστατικού). 

4. Η εποπτεία της άσκησης και η εκπαίδευση των 
φοιτητών/τριών προπτυχιακών και μεταπτυχιακών προ¬ 
γραμμάτων σε θέματα νέων τεχνολογιών. 

5. Η εξυπηρέτηση εκπαιδευτικών, ερευνητικών και 
κοινωνικών αναγκών, εφόσον ζητείται η συνδρομή του 
Εργαστηρίου από πανεπιστημιακούς φορείς ή άλλους 
κοινωνικούς και επαγγελματικούς φορείς στην Ελλάδα 
και στο εξωτερικό. 

6. Το διδακτικό-επιμορφωτικό έργο που απευθύνεται 
σε στελέχη της εκπαίδευσης, της κλινικής γλωσσολογίας, 
της λογοθεραπείας και της ειδικής αγωγής. 

7. Η εκπόνηση ερευνητικών έργων και προγραμμάτων, 
αυτόνομα ή σε συνεργασία με άλλους ερευνητικούς και 
ακαδημαϊκούς φορείς στην Ελλάδα και το εξωτερικό. 

8. Η υποστήριξη της εκπόνησης μεταδιδακτορικών 
ερευνών. 

9. Η οργάνωση επιστημονικών διαλέξεων, σεμιναρίων, 
ημερίδων, συμποσίων, συνεδρίων και χειμερινών ή θερι¬ 
νών σχολείων/ακαδημιών με την πρόσκληση Ελλήνων 
και ξένων αναγνωρισμένων επιστημόνων. 

10. Η ανάπτυξη εκδοτικής δραστηριότητας σε έντυπη 
και ηλεκτρονική μορφή. 

11. Η σχεδίαση, ανάπτυξη, διάχυση και αξιολόγηση 
εκπαιδευτικού, ψυχομετρικού και ερευνητικού υλικού. 

12. Η συλλογή γλωσσικών δεδομένων (βάσεις δεδομέ¬ 
νων και σώματα κειμένων) τυπικού και μη τυπικού λόγου, 
με στόχο την υπολογιστική ανάλυση τους σε συνεργασία 
με το Εργαστήριο Φωνητικής και Υπολογιστικής Γλωσ¬ 
σολογίας. 

13. Η προσφορά υπηρεσιών ερευνητικού ή συμβου¬ 
λευτικού χαρακτήρα σε δημόσιους και ιδιωτικούς φορείς 
της Ελλάδας και του εξωτερικού στους επιστημονικούς 


κλάδους της ψυχογλωσσολογίας και νευρογλωσσολο- 
γίας και τους συναφείς επιστημονικούς τομείς, όπως 
ορίζονται στο Άρθρο 1.1 του παρόντος Καταστατικού. 

14. Η δημιουργία και διαρκής ενημέρωση ιστοσελίδας 
με πληροφορίες για τις δραστηριότητες του Εργαστη¬ 
ρίου. 

Άρθρο 3 

Προσωπικό 

Το προσωπικό του Εργαστηρίου Ψυχογλωσσολογίας 
και Νευρογλωσσολογίας απαρτίζεται, με απόφαση της 
Γενικής Συνέλευσης του Τμήματος Φιλολογίας, από κα¬ 
θηγητές και Άέκτορες του Τμήματος, των οποίων το γνω¬ 
στικό αντικείμενο εμπίπτει στα ερευνητικά αντικείμενα 
του, όπως αυτά ορίζονται στο άρθρο 1.1. του παρόντος 
καταστατικού, καθώς και από μέλη Ειδικού Εκπαιδευ¬ 
τικού Προσωπικού (ΕΕΠ), από μέλη Ειδικού Τεχνικού 
Εργαστηριακού Προσωπικού (Ε.Τ.Ε.Π.), από μέλη Εργα¬ 
στηριακού Διδακτικού Προσωπικού (ΕΔΙΠ) και λοιπό επι¬ 
στημονικό και διοικητικό προσωπικό που κατανέμεται 
σ’ αυτό, σύμφωνα με την κείμενη νομοθεσία, καθώς και 
από φοιτήτριες/φοιτητές προπτυχιακών και μεταπτυχι¬ 
ακών γλωσσολογικών προγραμμάτων σπουδών. 

Άρθρο 4 

Διοίκηση - Αρμοδιότητες 

1 .Το Εργαστήριο Ψυχογλωσσολογίας και Νευρογλωσ- 
σολογίας διευθύνεται από τον Διευθυντή, ο οποίος είναι 
μέλος Καθηγητής του Τμήματος Φιλολογίας, με γνωστικό 
αντικείμενο αντίστοιχο με το γνωστικό πεδίο του Εργα¬ 
στηρίου (Άρθρο 1.1. του παρόντος Καταστατικού), και 
εκλέγεται σύμφωνα με την κείμενη νομοθεσία. 

2.0 Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 και επιπλέον: 

α) Συντονίζει το εκπαιδευτικό και ερευνητικό έργο του 
Εργαστηρίου. 

β) Καταρτίζει και υποβάλλει στη Γενική Συνέλευση του 
Τ μήματος Φιλολογίας το ετήσιο πρόγραμμα λειτουργίας 
του Εργαστηρίου και μεριμνά για την τήρηση του. 

γ) Μεριμνά για την οικονομική διαχείριση των πόρων 
του Εργαστηρίου. 

δ) Μεριμνά για τη στελέχωση του Εργαστηρίου με 
το αναγκαίο προσωπικό, σύμφωνα με τις διατάξεις της 
εκάστοτε ισχύουσας νομοθεσίας, καθώς και για την ορ¬ 
γάνωση ερευνητικών ομάδων επιστημονικού προσω¬ 
πικού, προπτυχιακών και μεταπτυχιακών φοιτητριών/ 
φοιτητών. 

ε) Μεριμνά για την εκπροσώπηση του Εργαστηρίου 
στα αρμόδια όργανα του Πανεπιστημίου. 

στ)Μεριμνά για την κατανομή των χώρων του Εργα¬ 
στηρίου. 

ξ) Υποβάλλει τον ετήσιο απολογισμό δραστηριοτήτων 
του Εργαστηρίου. 

η) Εισηγείται στο Τμήμα για την προμήθεια του απα¬ 
ραίτητου εξοπλισμού, καθώς και για τους υπεύθυνους 
αναλώσιμων υλικών και συντήρησης του κινητού εξο¬ 
πλισμού. 

θ) Ορίζει ως αναπληρωτή του ένα από τα μέλη του 
Εργαστηρίου σε περίπτωση κωλύματος του ιδίου. 

ι) Εποπτεύει το προσωπικό που έχει τοποθετηθεί στο 
Εργαστήριο. 

κ) Υπογράφει κάθε εξερχόμενο έγγραφο και, γενικά, 
είναι υπεύθυνος για την ομαλή και αποδοτική λειτουργία 
του Εργαστηρίου. 

Άρθρο 5 
Λειτουργία 

1 .Το Εργαστήριο Ψυχογλωσσολογίας και Νευρογλωσ- 
σολογίας λειτουργεί κατά τις εργάσιμες ημέρες και ώρες, 
σύμφωνα με τον κανονισμό του Εθνικού και Καποδιστρι- 
ακού Πανεπιστημίου Αθηνών. 

2. Ο προγραμματισμός των εκπαιδευτικών και ερευ¬ 
νητικών δραστηριοτήτων του Εργαστηρίου καθώς και 
η χρήση οργάνων και χώρων του καταρτίζονται έγκαιρα 
και αποφασίζονται σε σχετικές συνεδρίες των μελών επι¬ 
στημονικού προσωπικού του Εργαστηρίου, όπου προε¬ 
δρεύει ο Διευθυντής. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του Εργαστηρίου, τη χρήση ορ¬ 
γάνων και υλικών που ανήκουν σ' αυτό, την παραμονή 
των απασχολούμενων (επιστημονικού προσωπικού, φοι- 
τητριών/φοιτητών, επισκεπτών) στους χώρους, καθώς 
και την προστασία των οργάνων και εγκαταστάσεων 
από βλάβες. 

4. Η χρησιμοποίηση ειδικών οργάνων του Εργαστηρί¬ 
ου επιτρέπεται μόνο στο επιστημονικό προσωπικό του 
Εργαστηρίου ή άλλους ερευνητές που έχουν εκπαιδευ¬ 
τεί στη χρήση των συγκεκριμένων οργάνων και έχουν 
εξουσιοδοτηθεί από τον Διευθυντή. Κινητά όργανα και 
αντικείμενα τα οποία παραδίδονται για τη διεξαγωγή 
εκπαιδευτικού και ερευνητικού έργου επιστρέφονται 
μετά τη χρήση τους στην κατάσταση στην οποία είχαν 
παραδοθεί. 

5. Με εισήγηση του Διευθυντή στα αρμόδια όργανα 
του Ιδρύματος είναι δυνατή η πρόσληψη επιστημόνων 
σε τομείς σχετικούς με τις εκπαιδευτικές και ερευνητι¬ 
κές δραστηριότητες του Εργαστηρίου, σύμφωνα με το 
άρθρο 18 παρ. 2 του ν. 1268/1982, 5 του π.δ. 407/1980 
(Α' 112) και 2 παρ. 1 εδάφ. Δ' του ν. 1674/1986 (Α' 203), 
όπως ισχύουν αυτά, καθώς και άλλων επιστημόνων για 
την έρευνα ή οργάνωση του Εργαστηρίου, σύμφωνα με 
την κείμενη νομοθεσία. 

Άρθρο 6 
Πόροι 

Το Εργαστήριο Ψυχογλωσσολογίας και Νευρογλωσσο- 
λογίας λειτουργεί αποκλειστικά με δικούς του πόρους και 
δεν βαρύνει τον τακτικό προϋπολογισμό ή την κρατική 
επιχορήγηση του Ιδρύματος (άρθρο 96 του ν. 4310/2014, 
όπως προστέθηκε στο άρθρο 80 του ν. 4009/2011 και 
ισχύει με το άρθρο 60 του ν. 4386/2016). Τα έσοδα του 
Εργαστηρίου προέρχονται από: 

1. Κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από φυσικά 
και νομικά πρόσωπα, της ημεδαπής ή της αλλοδαπής, 
προς το Εθνικό και Καποδιστριακό Πανεπιστήμιο Αθη¬ 
νών, για την υλοποίηση των στόχων του Εργαστηρίου 
Ψυχογλωσσολογίας και Νευρογλωσσολογίας (Άρθρο 


3 του παρόντος Καταστατικού), εφόσον δεν τίθενται 
όροι οι οποίοι αντιβαίνουν στους ιδρυτικούς στόχους 
του Εργαστηρίου και του Εθνικού και Καποδιστριακού 
Πανεπιστημίου Αθηνών. 

2. Τα έσοδα από τη συμμετοχή σε ευρωπαϊκά, ελληνικά 
ή διεθνή ερευνητικά προγράμματα. 

3. Τα έσοδα από την παροχή υπηρεσιών κατά τα προ- 
βλεπόμενα στο άρθρο 3 παρ. 3 του π.δ. 159/1984 (Α' 53). 

4. Τα έσοδα από τη διάθεση εκπαιδευτικών, ερευνητι¬ 
κών ή εν γένει επιστημονικών προϊόντων και υπηρεσιών, 
σύμφωνα με την κείμενη νομοθεσία. 

5. Τα έσοδα από την εκτέλεση προγραμμάτων που 
πραγματοποιούνται για δικό του λογαριασμό ή λογα¬ 
ριασμό τρίτων, με στόχο την προαγωγή της επιστημο¬ 
νικής έρευνας. 

6. Τα έσοδα από συνέδρια, σεμινάρια, ημερίδες, συ¬ 
μπόσια και χειμερινά ή θερινά σχολεία/ακαδημίες. 

7. Τα έσοδα από εκπαιδευτικές ή ερευνητικές ή δρα¬ 
στηριότητες κατάρτισης στις οποίες συμμετέχει το Ερ- 
γαστή ριο και οι οποίες προβλέπουν αποζημίωση για τις 
δράσεις του. 

8. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

9. Κάθε άλλη νόμιμη πηγή. 

Άρθρο 7 

Τηρούμενα Βιβλία, Κατάλογοι και Αρχεία 

Για τις ανάγκες του Εργαστηρίου Ψυχογλωσσολογίας 
και Νευρογλωσσολογίας τηρούνται τα ακόλουθα βιβλία, 
κατάλογοι και αρχεία: 

- Βιβλίο πρωτοκόλλου εισερχομένων και εξερχόμενων 
εγγράφων. 

- Βιβλίο περιουσιακών στοιχείων. 

- Φάκελος οικονομικών στοιχείων ανά έτος. 

- Κατάλογος χειρόγραφου και εν γένει αρχειακού υλι¬ 
κού. 

- Κατάλογος επιστημονικών βιβλίων, περιοδικών και 
οργάνων. 

- Αρχείο εκπαιδευτικών και ερευνητικών προγραμμά¬ 
των. 

- Αρχείο πρακτικών συνεδριών επιστημονικού προσω¬ 
πικού του Εργαστηρίου. 

- Βιβλίο μεταβολών προσωπικού. 

Με απόφαση του Διευθυντή μπορεί ακόμα να τηρείται 
και κάθε άλλο βιβλίο, φάκελος ή κατάλογος στοιχείων 
που κρίνεται απαραίτητος. 

Άρθρο 8 

Χώρος Εγκατάστασης 

Το Εργαστήριο Ψυχογλωσσολογίας και Νευρογλωσ- 
σολογίας εγκαθίσταται σε χώρο του Εθνικού και Καποδι- 
στριακού Πανεπιστημίου Αθηνών. Χώρος εγκατάστασης 
του Εργαστηρίου είναι οι χώροι που παραχωρούνται για 
τη διεξαγωγή του εκπαιδευτικού και ερευνητικού του 
έργου και, συγκεκριμένα, οι χώροι των ειδικών εγκατα¬ 
στάσεων με τα όργανα και τον λοιπό τεχνικό εξοπλισμό 
για τη διενέργεια των ερευνητικών προγραμμάτων και 
των συναφών δράσεων. Ως χώρος εγκατάστασης του 

Εργαστηρίου ορίζεται το Σπουδαστήριο Γλωσσολογίας 
στην αίθουσα 830 του κτηρίου της Φιλοσοφικής Σχολής 
του Εθνικού και Καποδιστριακού Πανεπιστημίου Αθηνών 
(8ος όροφος). 

Στους χώρους εγκατάστασης υπάρχει πινακίδα με τον 
τίτλο του Εργαστηρίου Ψυχογλωσσολογίας και Νευρο- 
γλωσσολογίας 

Άρθρο 9 

Έναρξη Ισχύος 

Η ισχύς της παρούσας αρχίζει από τη δημοσίευση της 
στην εφημερίδα της Κυβερνήσεως. 

Η πράξη αυτή να δημοσιεύσει στην Εφημερίδα της 
Κυβερνήσεως. 

Αθήνα, 6 Ιουλίου 2017 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξη (423) (3) 

Ίδρυση Εργαστηρίου Παπυρολογίας στο Τμήμα Φι¬ 
λολογίας της Φιλοσοφικής Σχολής του Εθνικού και 
Καποδιστριακού Πανεπιστημίου Αθηνών και έγκρι¬ 
ση του εσωτερικού κανονισμού λειτουργίας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 96 του ν. 4310/2014 όπως προστέθηκε στο 
άρθ. 80 του ν. 4009/2011 και ισχύει με το άρθ. 60 του 
ν. 4386/2016. 

2. Τις από 17-5-2017 απόφαση της Πανεπιστημιακής 
Συγκλήτου. 

3. Την από 28-11-2016 απόφαση της Κοσμητείας της 
Φιλοσοφικής Σχολής. 

4. Την από 25-11-2016 απόφαση της Γενικής Συνέλευ¬ 
σης του Τμήματος Φιλολογίας. 

5. Το γεγονός ότι το Εργαστήριο Παπυρολογίας θα 
λειτουργεί αποκλειστικά με ιδίους πόρους και δεν θα 
βαρύνει τον τακτικό προϋπολογισμό ή την κρατική επι¬ 
χορήγηση του Ιδρύματος, αποφασίζουμε: 

Άρθρο 1 
Ίδρυση 

1. Ιδρύεται στο Τμήμα Φιλολογίας της Φιλοσοφικής 
Σχολής του Πανεπιστημίου Αθηνών Εργαστήριο Παπυ¬ 
ρολογίας, το οποίο στοχεύει να προωθήσει τις παπυ- 
ρολογικές σπουδές και την παπυρολογική έρευνα στο 
Πανεπιστήμιο Αθηνών και στην ελληνική ακαδημαϊκή 
κοινότητα εν γένει, και θα εξυπηρετεί εκπαιδευτικές 
και ερευνητικές ανάγκες στο γνωστικό πεδίο της Πα¬ 
πυρολογίας, αλλά και στα συναφή γνωστικά πεδία της 
Κλασικής Φιλολογίας, της Βυζαντινής Φιλολογίας, της 
Αρχαίας Ιστορίας (πολιτικής, οικονομικής, κοινωνικής και 
στρατιωτικής), της Ιστορίας του Δικαίου, της Εκκλησια¬ 
στικής Ιστορίας, των Βιβλικών και Πατερικών Σπουδών. 

2. Για την επικοινωνία και τις επαφές του Εργαστηρίου 
Παπυρολογίας με εκπαιδευτικούς και ερευνητικούς φο- 


ρείςτου εξωτερικού χρησιμοποιείται ο τίτλος: ΙθόοΓθΐοΓγ 
οί Ρθργί'οΙοςγ/Εθόοΐ'θΐοίΐ'θ άθ ΡθργΓοΙοςίθ. 

Άρθρο 2 
Στόχοι 

Ως στόχοι του Εργαστηρίου Παπυρολογίας ορίζονται: 

1. Η συμβολή στην κάλυψη των ερευνητικών και διδα¬ 
κτικών αναγκών του Τμήματος Φιλολογίας στο γνωστικό 
πεδίο της Παπυρολογίας και των συναφών αρχαιογνω- 
στικών πεδίων όπως ορίζονται στο Άρθρο 1.1. του πα¬ 
ρόντος Καταστατικού, ιδίως σε ό,τι αφορά: 

α) στην άσκηση προπτυχιακών και μεταπτυχιακών 
φοιτητών σε ζητήματα ερευνητικής μεθοδολογίας, 
εφαρμοσμένων παπυρολογικών δεξιοτήτων και χρήσης 
των σύγχρονων ψηφιακών μέσων για ερευνητικούς και 
εκπαιδευτικούς σκοπούς 

β) στην προαγωγή της έρευνας σε ζητή ματα διδακτικής 
μεθοδολογίας με χρήση Τεχνολογιών Πληροφορικής και 
Επικοινωνιών 

γ) στην εξ αποστάσεως εκπαίδευση (οπΙιπθ Ιθβγπϊ η9 3ηά 
όίθηάθά ΙθθΓπίης) και στη δια βίου μάθηση. 

δ) στην επιμόρφωση φιλολόγων-κασηγητών της δευ¬ 
τεροβάθμιας εκπαίδευσης και του ευρύτερου ενδιαφε¬ 
ρομένου κοινού. 

2. Η σχεδίαση, ανάπτυξη, διάχυση και αξιολόγηση εκ¬ 
παιδευτικού υλικού σε έντυπη και ηλεκτρονική μορφή, 
καθώς και η σχεδίαση και υλοποίηση μεθοδολογικών 
προτύπων και υποδειγματικών διδασκαλιών, με επίκε¬ 
ντρο τις σύγχρονες επί του ζητήματος απαιτήσεις. 

3. Η συγκρότηση αρχείων και συλλογών υλικού τεκ¬ 
μηρίωσης, καθώς και η διάσωση, ψηφιοποίηση και αξι¬ 
οποίηση ερευνητικών πηγών. 

4. Η συγκρότηση εξειδικευμένης ερευνητικής βιβλι¬ 
οθήκης, με υλικό σε έντυπη ή/και ηλεκτρονική μορφή. 

5. Η συγκρότηση ερευνητικών ομάδων αποτελούμε- 
νων από διδάσκοντες και μεταπτυχιακούς φοιτητές, με 
στόχο την ερμηνευτική διερεύνηση εξειδικευμένων ή και 
ευρύτερης απόβλεψης ζητημάτων που αφορούν στην 
Παπυρολογία και στους συναφείς επιστημονικούς τομείς 
(βλ. Άρθρο 1.1 του παρόντος Καταστατικού). 

6. Η εκπόνηση ερευνητικών έργων και προγραμμάτων, 
αυτόνομα ή σε συνεργασία με άλλους ερευνητικούς και 
ακαδημαϊκούς φορείς στην Ελλάδα και το εξωτερικό. 

7. Η οργάνωση επιστημονικών διαλέξεων, σεμιναρίων, 
ημερίδων, συμποσίων και συνεδρίων. 

8. Η ανάπτυξη συνεργασιών με ερευνητικούς, πανε¬ 
πιστημιακούς, πολιτισμικούς και συναφείς επαγγελμα¬ 
τικούς φορείς στην Ελλάδα και το εξωτερικό. 

9. Η ανάπτυξη εκδοτικής δραστηριότητας σε έντυπη 
και ηλεκτρονική μορφή. 

10. Η προσφορά υπηρεσιών ερευνητικού ή συμβου¬ 
λευτικού χαρακτήρα σε δημόσιους και ιδιωτικούς φορείς 
της Ελλάδας και του εξωτερικού, στον επιστημονικό το¬ 
μέα της Παπυρολογίας. 

11. Η δημιουργία και διαρκής ενημέρωση ιστοσελίδας 
με πληροφορίες για τις δραστηριότητες του Εργαστηρίου. 

Άρθρο 3 
Προσωπικό 

Το προσωπικό του Εργαστηρίου Παπυρολογίας 

απαρτίζεται, με απόφαση της Γενικής Συνέλευσης του 
Τμήματος Φιλολογίας, από καθηγητές και Λέκτορεςτου 
Τμήματος, των οποίων το γνωστικό είναι αντίστοιχο αντι¬ 
κείμενο με τα ερευνητικά αντικείμενα του, όπως αυτά 
ορίζονται στο άρθρο 1.1. του παρόντος καταστατικού, 
καθώς και από μέλη ΕΤΕΠ και λοιπό επιστημονικό και δι¬ 
οικητικό προσωπικό που κατανέμεται σ’ αυτό, σύμφωνα 
με την κείμενη νομοθεσία, καθώς και από φοιτήτριες/ 
φοιτητές προπτυχιακών και μεταπτυχιακών φιλολογικών 
προγραμμάτων σπουδών. 

Άρθρο 4 

Διοίκηση - Αρμοδιότητες 

Ι.Το Εργαστήριο Παπυρολογίας διευθύνεται από τον 
Διευθυντή, ο οποίος είναι Καθηγητής του Τμήματος 
Φιλολογίας, με γνωστικό αντικείμενο αντίστοιχο με το 
γνωστικό πεδίο του Εργαστηρίου (Άρθρο 1.1. του πα¬ 
ρόντος Καταστατικού), και εκλέγεται σύμφωνα με την 
κείμενη νομοθεσία. 

2. Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 και επιπλέον: 

α) Συντονίζει το εκπαιδευτικό και ερευνητικό έργο του 
Εργαστηρίου. 

β) Καταρτίζει και υποβάλλει στη Γενική Συνέλευση του 
Τμήματος Φιλολογίας το ετήσιο πρόγραμμα λειτουργίας 
του Εργαστηρίου και μεριμνά για την τήρηση του. 

γ) Μεριμνά για την οικονομική διαχείριση των πόρων 
του Εργαστηρίου. 

δ) Μεριμνά για τη στελέχωση του Εργαστηρίου με 
το αναγκαίο προσωπικό, σύμφωνα με τις διατάξεις της 
εκάστοτε ισχύουσας νομοθεσίας, καθώς και για την ορ¬ 
γάνωση ερευνητικών ομάδων επιστημονικού προσω¬ 
πικού, προπτυχιακών και μεταπτυχιακών φοιτητριών/ 
φοιτητών. 

ε) Μεριμνά για την κατανομή των χώρων του Εργα¬ 
στηρίου. 

στ) Υποβάλλει τον ετήσιο απολογισμό δραστηριοτή¬ 
των του Εργαστηρίου. 

ζ) Εισηγείται στο Τμήμα για την προμήθεια του απα¬ 
ραίτητου εξοπλισμού, καθώς και για τους υπεύθυνους 
αναλώσιμων υλικών και συντήρησης του κινητού εξο¬ 
πλισμού. 

η) Υπογράφει κάδε εξερχόμενο έγγραφο και γενικά 
είναι υπεύθυνος για την ομαλή και αποδοτική λειτουργία 
του Εργαστηρίου. 

Άρθρο 5 

Αειτουργία 

1. Το Εργαστήριο Παπυρολογίας λειτουργεί κατά τις 
εργάσιμες ημέρες και ώρες, σύμφωνα με τον κανονι¬ 
σμό του Εθνικού και Καποδιστριακού Πανεπιστημίου 
Αθηνών. 

2. προγραμματισμός των εκπαιδευτικών και ερευνη¬ 
τικών δραστηριοτήτων του Εργαστηρίου καθώς και η 
χρήση οργάνων και χώρων του καταρτίζονται έγκαιρα 
και αποφασίζονται σε σχετικές συνεδρίες των μελών 
επιστημονικού προσωπικού του Εργαστηρίου, όπου 
προεδρεύει ο Διευθυντής. 


3. Διευθυντής έχει την ευθύνη για την εν γένει λειτουρ¬ 
γία των μονάδων του Εργαστηρίου, τη χρήση οργάνων 
και υλικών που ανήκουν σ' αυτό, την παραμονή των 
απασχολούμενων (επιστημονικού προσωπικού, φοιτη- 
τριών/φοιτητών, επισκεπτών) στους χώρους, καθώς και 
την προστασία των οργάνων και εγκαταστάσεων από 
βλάβες. 

4. Η χρησιμοποίηση ειδικών οργάνων του Εργαστηρί¬ 
ου επιτρέπεται μόνο στο επιστημονικό προσωπικό του 
εργαστηρίου ή άλλους ερευνητές που έχουν εκπαιδευ¬ 
τεί στη χρήση των συγκεκριμένων οργάνων και έχουν 
εξουσιοδοτήσει από τον Διευθυντή. Κινητά όργανα και 
αντικείμενα τα οποία παραδίδονται για τη διεξαγωγή εκ¬ 
παιδευτικού και ερευνητικού έργου επιστρέφονται μετά 
τη χρήση τους στην κατάσταση που είχαν παραδόσει. 

5. Με εισήγηση του Διευθυντή στα αρμόδια όργανα 
του Ιδρύματος είναι δυνατή η πρόσληψη επιστημόνων 
σε τομείς σχετικούς με τις εκπαιδευτικές και ερευνητι¬ 
κές δραστηριότητες του Εργαστηρίου σύμφωνα με το 
άρθρο 18 παρ. 2 του ν. 1268/1982, 5 του π.δ. 407/1980 
(ΑΊ12) και 2 παρ. 1 εδάφ. Δ' του ν. 1674/1986 (Α' 203), 
όπως αυτά ισχύουν, κασώς και άλλων επιστημόνων για 
την έρευνα ή οργάνωση του Εργαστηρίου σύμφωνα με 
την κείμενη νομοθεσία. 

Άρθρο 6 

Πόροι 

Το Εργαστήριο λειτουργεί αποκλειστικά με ιδίους 
πόρους και δεν βαρύνει τον τακτικό προϋπολογισμό 
ή την Κρατική επιχορήγηση του Ιδρύματος (άρθρο 96 
του ν. 4310/2014, όπως προστέθηκε στο άρθρο 80 του 
ν. 4009/2011 και ισχύει με το άρθρο 60 του ν. 4386/2016). 
Τα έσοδα του Εργαστηρίου προέρχονται από: 

1. Οι κληρονομιές, κληροδοτήματα, δωρεές και κάδε 
άλλη οικονομική ενίσχυση που προέρχεται από φυσικά 
και νομικά πρόσωπα, της ημεδαπής ή της αλλοδαπής, 
προς το Εθνικό και Καποδιστριακό Πανεπιστήμιο Αθη¬ 
νών, για την υλοποίηση των στόχων του Εργαστηρίου 
Παπυρολογίας (Άρθρο 3 του παρόντος Καταστατικού), 
εφόσον δεν τίθενται όροι οι οποίοι αντιβαίνουν στους 
ιδρυτικούς στόχους του Εργαστηρίου και του Εθνικού 
και Καποδιστριακού Πανεπιστημίου Αθηνών. 

2. Τα έσοδα απάτη συμμετοχή σε ευρωπαϊκά, ελληνικά 
ή διεθνή ερευνητικά προγράμματα. 

3. Τα έσοδα από την παροχή υπηρεσιών κατά τα προ- 
βλεπόμενα στο άρθρο 3 παρ. 3 του π.δ. 159/1984 (Α' 53). 

4. Τα έσοδα από τη διάθεση εκπαιδευτικών, ερευνητι¬ 
κών ή εν γένει επιστημονικών προϊόντων. 

5. Τα έσοδα από την εκτέλεση προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων, με στόχο την προαγωγή της επιστημονικής έρευ¬ 
νας. 

Άρθρο 7 

Τηρούμενα Βιβλία, Κατάλογοι και Αρχεία 

Για τις ανάγκες του Εργαστηρίου Παπυρολογίας τη¬ 
ρούνται τα ακόλουθα βιβλία, κατάλογοι και αρχεία: 

1. Βιβλίο πρωτοκόλλου εισερχομένων και εξερχόμενων 
εγγράφων. 

2. Βιβλίο περιουσιακών στοιχείων. 

3. Φάκελος οικονομικών στοιχείων ανά έτος. 

4. Κατάλογος χειρόγραφου και εν γένει αρχειακού 
υλικού. 

5. Κατάλογος επιστημονικών βιβλίων, περιοδικών και 
οργάνων. 

6. Αρχείο εκπαιδευτικών και ερευνητικών προγραμ¬ 
μάτων. 

7. Αρχείο Πρακτικών συνεδριών επιστημονικού προ¬ 
σωπικού του Εργαστηρίου. 

8. Βιβλίο μεταβολών προσωπικού. 

Με απόφαση του Διευθυντή μπορεί ακόμα να τηρείται 
και κάθε άλλο βιβλίο, φάκελος η κατάλογος στοιχείων 
που κρίνεται απαραίτητος. 

Άρθρο 8 

Χώρος Εγκατάστασης 

Το Εργαστήριο Παπυρολογίας εγκαθίσταται σε χώρο 
του Εθνικού και Καποδιστριακού Πανεπιστημίου Αθη¬ 
νών. Χώρος εγκατάστασης του Εργαστηρίου είναι οι 


χώροι που παραχωρούνται για τη διεξαγωγή του εκπαι¬ 
δευτικού και ερευνητικού του έργου και συγκεκριμένα 
οι χώροι των ειδικών εγκαταστάσεων με τα όργανα και 
το λοιπό τεχνικό εξοπλισμό για τη διενέργεια των ερευ¬ 
νητικών προγραμμάτων και των συναφών δράσεων. 
Ως χώρος εγκατάστασης του εργαστηρίου ορίζεται η 
αίθουσα ΘησέωςΤζανετάτου στον χώρο 745 του κτ. της 
Φιλοσοφικής σχολής του Πανεπιστημίου Αθηνών (7ος 
όροφος). Στους χώρους εγκατάστασης υπάρχει πινακίδα 
με τον τίτλο του Εργαστηρίου Παπυρολογίας. 

Άρθρο 9 

Έναρξη Ισχύος 

Η ισχύς της παρούσας αρχίζει από τη δημοσίευση της 
στην εφημερίδα της Κυβερνήσεως Η πράξη αυτή να δη¬ 
μοσιεύσει στην Εφημερίδα της Κυβερνήσεως. 

Αθήνα, 6 Ιουλίου 2017 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

